Diari Oficial de la Generalitat Valenciana


Sumari del DOGV 2537, del 26-06-1995 (1995/835158)

DECRET 111/1995, de 6 de juny, del Govern Valencià, pel qual s'accepta la cessió gratuïta de la propietat de l'immoble de 2.729 60 m2 situat a l'avinguda de Sax d'Elda, destinat a la construcció d'un centre de salut, realitzada per l'Ajuntament d'Elda.
------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/06/06/111/dof/vci/html**

### Dades del document

Número de DOGV
:   2537

Data del DOGV
:   26-06-1995

Secció del DOGV
:   DISPOSICIONS GENERALS

Número del document
:   1995/835158


Data del document
:   06-06-1995

Organisme emissor
:   Conselleria d'Economia i Hisenda

Tipus de document
:   Decret

DECRET 111/1995, de 6 de juny, del Govern Valencià, pel qual s'accepta la cessió gratuïta de la propietat de l'immoble de 2.729,60 m2, situat a l'avinguda de Sax d'Elda, destinat a la construcció d'un centre de salut, realitzada per l'Ajuntament d'Elda.   
L'Ajuntament d'Elda, en la sessió plenària realitzada el dia 30 de juliol de 1992, acordà la cessió gratuïta a la Generalitat Valenciana de la propietat de l'immoble situat en l'avinguda de Sax, propietat de l'ajuntament.  
La cessió es fa amb el fi determinant de construir-hi un centre de salut.  
A petició del conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 6 de juny de 1995,  
DECRETE:  
Article primer  
Acceptar la cessió gratuïta de la propietat, realitzada per l'Ajuntament d'Elda, de l'immoble de 2.769,60 m2 de superfície, situat en l'avinguda de Sax d'aquest municipi, que confronta: nord, finca 34.573 de la qual se segregà, sud, Norberto Navarro i Carmen Valiente, est, avinguda de Sax, i oest, Maestro Granados.  
Aquesta finca es troba inscrita en el Registre de la Propietat d'Elda, llibre 519, tom 1.501, foli 224, finca 41.708.  
Article segon  
La cessió gratuïta efectuada per l'Ajuntament d'Elda es fa amb la condició de destinar l'immoble a centre de salut, que haurà d'estar en funcionament en el termini de cinc anys i mantenir-se en el mateix ús durant els 30 anys següents, a comptar de la data de firma de l'escriptura de cessió.  
En el supòsit d'incompliment de les condicions, es considerarà resolta la cessió i revertirà el terreny a l'Ajuntament d'Elda amb totes les pertinences i accessions.  
Article tercer  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el registre de la propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 6 de juny de 1995  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI